L 39/6
BG
Официален вестник на Европейския съюз
9.2.2023 г.
(7)
Освен това Съединените щати уведомиха Комисията за появата на 9 огнища на високопатогенна инфлуенца по птиците при домашни птици в щатите Калифорния (1), Айова (1), Канзас (2), Южна Дакота (1), Тенеси (1), Тексас (1) и Вирджиния (2) в Съединените щати, потвърдени между 4 януари 2023 г. и 30 януари 2023 г. с лабораторен анализ (RT-PCR).
(8)
След появата на тези неотдавнашни огнища на високопатогенна инфлуенца по птиците ветеринарните органи на Канада, Обединеното кралство и Съединените щати създадоха контролни зони от най-малко 10 km около засегнатите стопанства и проведоха политика за унищожаване на птиците с цел контрол на наличието на високопатогенна инфлуенца по птиците и ограничаване на разпространението на тази болест.
(9)
Канада, Обединеното кралство и Съединените щати представиха на Комисията информация във връзка с епидемиологичната обстановка на своята територия и с предприетите от тях мерки за предотвратяване на по-нататъшното разпространение на високопатогенната инфлуенца по птиците.
Комисията направи оценка на тази информация.
Въз основа на тази оценка и с цел да се запази здравният статус на животните в Съюза, следва да не бъде вече разрешено въвеждането в Съюза на пратки с домашни птици, зародишни продукти от домашни птици и прясно месо от домашни птици и пернат дивеч от областите, обхванати от ограниченията, наложени от ветеринарните органи на Канада, Обединеното кралство и Съединените щати поради неотдавнашните огнища на високопатогенна инфлуенца по птиците.
(10)
В допълнение, Канада представи актуализирана информация за епидемиологичната обстановка на своята територия във връзка с 39 огнища на високопатогенна инфлуенца по птиците в птицевъдни обекти в провинциите Албърта (7), Британска Колумбия (5), Манитоба (11), Онтарио (5), Квебек (4) и Саскачеуан (7), Канада, потвърдени между 7 април 2022 г. и 9 ноември 2022 г.
(11)
Освен това Обединеното кралство представи актуализирана информация за епидемиологичната обстановка на своята територия във връзка с 13 огнища на високопатогенна инфлуенца по птиците в птицевъдни обекти в графства Cheshire (2), Cornwall (2), Devon (4), Somerset (1) и Staffordshire (1) в Англия, Обединеното кралство, Isle of Lewis (1) в Шотландия, Обединеното кралство, и Anglesey (2), Уелс, Обединеното кралство, потвърдени между 21 юли 2022 г. и 24 октомври 2022 г.
(12)
Освен това Съединените щати представиха актуализирана информация за епидемиологичната обстановка на тяхна територия във връзка с петдесет огнища на високопатогенна инфлуенца по птиците в птицевъдни обекти в щатите Калифорния (5), Колорадо (2), Айдахо (10), Канзас (2), Кентъки (1), Мичиган (2), Минесота (9), Монтана (1), Ню Джърси (1), Ню Йорк (1), Северна Дакота (2), Охайо (1), Орегон (1), Пенсилвания (2), Южна Дакота (6), Тенеси (1), Юта (2) и Вашингтон (1), Съединени щати, които бяха потвърдени между 5 април 2022 г. и 19 октомври 2022 г.
(13)
Канада, Обединеното кралство и Съединените щати също така представиха информация за предприетите мерки за предотвратяване на по-нататъшното разпространение на високопатогенната инфлуенца по птиците.
По-специално, след появата на въпросните огнища на тази болест Канада, Обединеното кралство и Съединените щати проведоха политика за унищожаване на птиците с цел контрол и ограничаване на разпространението на тази болест, а също така изпълниха необходимите мерки за почистване и дезинфекция след прилагането на политиката за унищожаване на птиците в заразените птицевъдни обекти на своите територии.
(14)
Комисията направи оценка на представената от Канада, Обединеното кралство и Съединените щати информация и стигна до заключението, че огнищата на високопатогенна инфлуенца по птиците в птицевъдните обекти са елиминирани и вече няма риск, свързан с въвеждането в Съюза на стоки от домашни птици от зоните в Канада, Обединеното кралство и Съединените щати, от които въвеждането в Съюза на стоки от домашни птици е било преустановено след появата на тези огнища.
(15)
Поради това приложения V и XIV към Регламент за изпълнение (ЕС) 2021/404 следва да бъдат изменени, за да се вземе предвид настоящата епидемиологична обстановка по отношение на високопатогенната инфлуенца по птиците в Канада, Обединеното кралство и Съединените щати.